b'\n_START_ARTICLE_\nICON A5\n_START_SECTION_\nDisseny\n_START_PARAGRAPH_\nL\'A5 \xc3\xa9s una hidroavi\xc3\xb3 monopl\xc3\xa0 d\'ala alta tipus amfibi amb una estructura feta de fibra de carboni i tren d\'aterratge retr\xc3\xa0ctil. Pot portar dues persones en una cabina tancada de 116,8 cm d\'ample i el seu sistema de propulsi\xc3\xb3 \xc3\xa9s un motor Rotax 912 de 100 HP (75 kW) que fa girar un h\xc3\xa8lice de tres pales d\'empenta. L\'estabilitat hidrodin\xc3\xa0mica ve proporcionada per dos flotadors de tipus Dornier que tenen al seu interior el tren d\'aterratge principal que, alhora, serveixen de pas per la tripulaci\xc3\xb3 i l\'equipatge. Les ales poden ser replegades cap endavant per poder transportar l\'aeronau per terra i pel seu emmagatzematge. L\'equipament instal\xc2\xb7lat de f\xc3\xa0brica inclou un indicador d\'angle d\'atac per millorar la seguretat per evitar l\'entrada en p\xc3\xa8rdua (stall), una caracter\xc3\xadstica que no es troba habitualment en aeronaus d\'aviaci\xc3\xb3 general. \xc3\x89s opcional un paracaigudes acoblat a l\'estructura fet per l\'empresa Ballistic Recovery System, excepte en les aeronaus A5 registrades als Estats Units on \xc3\xa9s obligatori portar-lo instal\xc2\xb7lat. L\'A5 fa servir diferents elements de disseny per tenir una f\xc3\xa0cil recuperaci\xc3\xb3 si entra en p\xc3\xa8rdua.\n_START_SECTION_\nDesenvolupament\n_START_PARAGRAPH_\nICON Aircraft posa l\'A5 en l\'\xc3\xa0mbit recreatiu al mateix lloc que els vehicles ATV, les motocicletes, les llanxes i les motos de neu en comptes d\'altres avions. El fundador d\'ICON i antic executiu en cap deKirk Hawkins ha dit de l\'aeronau, "no es tracta de la m\xc3\xa8trica habitual de velocitat, abast, c\xc3\xa0rrega \xc3\xbatil, altitud i cabines complexes. \xc3\x89s tracta m\xc3\xa9s de portar-se all\xc3\xa0 fora i interactuar amb el teu m\xc3\xb3n". Com a part d\'aquest esfor\xc3\xa7, l\'interior de la cabina ha estat dissenyada pels dissenyadors de BMW i l\'exterior pel dissenyador de Nissan Randy Rodriguez. El debut als mitjans de comunicaci\xc3\xb3 de l\'ICON A5 es va fer a la revista Wired i amb la cobertura que va rebre en els mitjans de comunicaci\xc3\xb3 va fer la sensaci\xc3\xb3 que hi havia inter\xc3\xa8s en l\'avi\xc3\xb3 m\xc3\xa9s enll\xc3\xa0 de la comunitat d\'aviaci\xc3\xb3. S\'ha informat que el 35% dels clients de l\'A5 no s\xc3\xb3n pilots._NEWLINE_Un prototipus va ser constru\xc3\xaft entre l\'any 2007 a 2008, i va fer el seu primer vol el juliol de 2008. El gener de 2009, l\'empresa va anunciar la finalitzaci\xc3\xb3 de la primera fase (27 vols) d\'un programa de tres fases en qu\xc3\xa8 s\'inclo\xc3\xafa el maneig a l\'aigua. El febrer de 2009, el prototipus va entrar a la segona fase de proves per refinar l\'aerodin\xc3\xa0mica i les qualitat de maneig. El 2011, una ala millorada m\xc3\xa9s resistent a l\'entrada en p\xc3\xa8rdua per gir es va provar i es va finalitzar la fase el febrer de 2012. El disseny acompleix amb els requeriments de certificat tipus FAR Part 23. _NEWLINE_El juliol de 2012, l\'empresa va sol\xc2\xb7licitar una exempci\xc3\xb3 a les normes per aeronaus lleugeres a la FAA (Administraci\xc3\xb3 Federal d\'Aviaci\xc3\xb3) per augmentar el pes de l\'A5 per sobre del m\xc3\xa0xim perm\xc3\xa8s a un avi\xc3\xb3 amfibi, arribant fins als 762 kg (1.680 lb). L\'empresa va argumentar que era necess\xc3\xa0ria una estructura m\xc3\xa9s pesant per donar-li a l\'aeronau les seves caracter\xc3\xadstiques per evitar l\'entrada en p\xc3\xa8rdua. El maig de 2013 la FAA va demanar m\xc3\xa9s detalls en els requisits que necessitava l\'ICON A5 per evitar l\'entrada en p\xc3\xa8rdua, en refer\xc3\xa8ncia a l\'augment de pes. La FAA tamb\xc3\xa9 va demanar una declaraci\xc3\xb3 de l\'empresa on s\'indiqu\xc3\xa9s que l\'aeronau acomplia amb els criteris de resist\xc3\xa8ncia a l\'entrada en p\xc3\xa8rdua necessaris per  obtenir un certificaci\xc3\xb3 de tipus d\'aeronau lleugera. El juliol de 2013 la FAA va aprovar l\'augment de pes._NEWLINE_Les noves dates de lliurament dels avions es van ajustar respecte de les estimacions inicials. El juny de 2011, l\'empresa va anunciar que va havia aconseguit una inversi\xc3\xb3 addicional de 25 milions de d\xc3\xb2lars americans que eren el que "l\'empresa necessita per permetre finalitzar les tasques de desenvolupament d\'enginyeria i comen\xc3\xa7ar la producci\xc3\xb3 -possiblement tan aviat com el proper any [2012]". Per l\'agost de 2011, l\'empresa va declarar que havia venut fins a 694 A5, m\xc3\xa9s que els 400 venuts inicialment a l\'AirVenture de 2009. Una promoci\xc3\xb3 conjunta amb la EAA (Associaci\xc3\xb3 d\'Aeronaus Experimentals) Young Eagles va obtenir m\xc3\xa9s de 28.000 d\xc3\xb2lars pel programa de vol juvenil._NEWLINE_El 6 d\'agost de 2012, ICON va anunciar que Cirrus Aircraft produiria els components sint\xc3\xa8tics de l\'estructura pels A5 a les instal\xc2\xb7lacions de Grand Forks, Dakota del Nord. Altres parts de l\'estructura s\'enviarien cap a ICON des de la instal\xc2\xb7laci\xc3\xb3 de Tahachapi a California, pel seu acoblament final. L\'agost de 2012 es va anunciar que a mitjan 2013 es lliuraria el primer avi\xc3\xb3 de producci\xc3\xb3 de les 850 comandes que l\'empresa deia que tenia fins al moment._NEWLINE_El desembre de 2012 el modelatge dels motlles es va iniciar amb els motlles dels estabilitzadors de la cua lliurats a Cirrus el mateix mes. Els motlles de les ales es van lliurar el febrer de 2013._NEWLINE_El 20 de juny de 2013, l\'empresa va anunciar que havia aconseguit augmentar el finan\xc3\xa7ament per sobre dels 60 milions de d\xc3\xb2lars amb l\'arribada d\'un nou inversor xin\xc3\xa8s._NEWLINE_Pel 30 de juliol de 2013, el cost estimat de l\'avi\xc3\xb3 es va augmentar fins als 189.000 d\xc3\xb2lars, quan el preu original va ser calculat, el 2008, en 139.000 d\xc3\xb2lars. L\'any 2015 es va tornar a incrementar el preu unitari fins als 247.000 d\xc3\xb2lars._NEWLINE__NEWLINE_La primera aeronau lliurada a un client va volar el maig de 2015 per\xc3\xb2 els lliuraments no es van poder iniciar fins que la FAA no finalitz\xc3\xa9s una auditoria de l\'empresa que va acabar l\'11 de juny de 2015._NEWLINE_El juny 2015 es va anunciar que hi havia 1.250 ordres de producci\xc3\xb3 de l\'A5 i s\'esperava tenir-ne 500 de constru\xc3\xafts per l\'any 2017 des de les noves instal\xc2\xb7lacions de l\'empresa a Vacaville, California_NEWLINE_El maig de 2016, l\'empresa va anunciar que nom\xc3\xa9s 20 aeronaus s\'havien completat en comptes del plantejament inicial de 175 i que tota la producci\xc3\xb3 es destinaria a centres d\'entrenament. Els lliuraments als clients es van endarrerir fins al 2017, com a molt aviat, per la necessitat de millorar els processos de fabricaci\xc3\xb3. L\'empresa tamb\xc3\xa9 va anunciar que, arran dels problemes que hi havia en l\'inici de la producci\xc3\xb3, acomiadaria a 60 treballadors i rescindiria el contracte amb 90 prove\xc3\xafdors, deixant sense feina a 160 treballadors. El cap executiu Kirk Hawkins va indicar que l\'empresa tenia els inversors necessaris per continuar amb les operacions per tot aquell temps abans que l\'augment de la producci\xc3\xb3 fes tenir beneficis a la companyia. Al maig l\'empresa va informar que havia acabat la producci\xc3\xb3 de 7 aeronaus, amb 11 m\xc3\xa9s parcialment acabades._NEWLINE_El juliol de 2017 la producci\xc3\xb3 en s\xc3\xa8rie es va iniciar i es van lliurar 6 avions. La companyia esperava lliurar un total de 15 aeronaus el 2017 i 200 el 2018._NEWLINE_A finals d\'octubre de 2017 l\'empresa va anunciar un augment dels preus de les aeronaus per 2018. El preu final d\'un A5 completament equipat es va incrementar fins al 389.000 d\xc3\xb2lars mentre que el preu d\'un model b\xc3\xa0sic apujaria fins als 269.000 d\xc3\xb2lars, tot i que, com a molt d\'hora, no podrien ser lliurats fins a l\'any 2019. Aquests increments de preu suposaven fins a un 30% d\'augment en el model b\xc3\xa0sic i de m\xc3\xa9s d\'un 50% en el model completament equipat.\n_START_SECTION_\nLa controv\xc3\xa8rsia amb els compradors\n_START_PARAGRAPH_\nPer l\'abril de 2016, es va fer p\xc3\xbablic que els contractes amb els compradors dels A5 tenien molts elements controvertits que no es trobaven habitualment en aquest tipus de contracte. Entre aquests es podia trobar obligacions d\'entrenament per als pilots, manteniment, acords de no den\xc3\xbancia, l\'obligaci\xc3\xb3 de revisar l\'estructura a la f\xc3\xa0brica cada 2.000 hores o 10 anys (el que abans pass\xc3\xa9s) i un l\xc3\xadmit operatiu de 6.000 hores o 30 anys. A m\xc3\xa9s, cada avi\xc3\xb3 aniria equipat amb una c\xc3\xa0mera i una gravadora per controlar el comportament del pilot que serien propietat de l\'empresa per\xc3\xb2 que el manteniment correspondria al titular de l\'avi\xc3\xb3. Els propietaris van haver d\'estar d\'acord en donar suport a l\'empresa i es va requerir als propietaris a acceptar les condicions o enfrontar-se a penalitzacions._NEWLINE_Pel maig de 2016 la companyia va recon\xc3\xa8ixer que els contractes havien estat un error i van lliurar nous contractes revisats que van esborrar certes cl\xc3\xa0usules abusives per\xc3\xb2 no totes. Es van mantenir les cl\xc3\xa0usules de no den\xc3\xbancia, d\'entrenament amb supervisi\xc3\xb3 de l\'empresa i que les cl\xc3\xa0usules es traspassaven a futurs propietaris.'